nl nl nl nl nl af nl en nl af nl af en de af nl nl nl nl af en fr nl en af af nl pl it pl af en en af de en nl fr en nl nl de en nl nl de en nl de en nl fr en af fr en nl fr en af oc en nl fr en nl fr en nl de en nl fr en nl oc en nl da en nl fr en nl fr en nl fr en nl zh en af af af af en nl pl it pl nl oc en af oc en nl oc en nl de en nl fr en nl de en nl als en af pt en af zh en af af en af en af af af nl af af af en af af af af af af af af af af af af af af af af af af af en af en af nl nl nl af af af af af af af af af af nl sv de en af af nl en en af nl af en en nl
Afrikaanse Ekspatriate: taal en taalonderrig van Afrikaanssprekende emigrante
Welkom by hierdie blog wat fokus op taalkwessies rondom Afrikaanssprekende ekspatriate oftewel emigrante.
Die oorsprong van hierdie projek is ‘n vraelys op die Internet sowel as ‘n Facebook-groep wat deur Fanie Pretorius geskep is. Hierdie navorsing word in samewerking met die Noordwes-Universiteit se Skool vir Tale in Potchefstroom gedoen.
In November 2014 is ‘n artikel deur dr. Jako Olivier en prof. Ernst Kotzé na aanleiding van die vraelys voltooi – sien dit gerus by:
Die term ekspatriate (soortgelyk aan die Engelse vorme expatriate of expat) word op hierdie blog gebruik om te verwys na emigrante of uitgewekenes vanuit Suider-Afrika wat nou oorsee woon.
- 2012-Maart 2013 Insameling van navorsingdata (Fanie Pretorius)
- April-Mei 2013 Analise van data en samevoeging van inligting (NWU)
- 11 November 2014 is die artikel op Litnet Akademies gepubliseer.
’n Aantal vrae is omtrent die taalgebruik en -voorkeur van die respondente van die vraelys gerig en die antwoorde kan soos volg opgesom word.
Vrae omtrent taalgebruik en -voorkeur
Die huistaal waarin ek grootgeword het, is Afrikaans
en ons praat meestal Afrikaans met mekaar
maar ons praat meestal nie met mekaar Afrikaans nie
My eggenoot/lewensmaat se moedertaal is Afrikaans en ons praat meestal Afrikaans met mekaar, maar nie voor die kind(ers) nie
My eggenoot/lewensmaat se Afrikaans is zero of baie gebrekkig – ek praat nie Afrikaans met hom/haar nie
My eggenoot/lewensmaat se Afrikaans is zero of baie gebrekkig – ek probeer hom/haar ‘n bietjie Afrikaans leer
Ek het nie kinders nie
Ek praat altyd Afrikaans met my kind(ers)
Ek praat meestal Afrikaans met my kind(ers)
Ek praat soms Afrikaans met my kind(ers), maar meestal nie
Ek praat nooit Afrikaans met my kind(ers) nie
Ek praat met sommige van my kinders Afrikaans, maar met ander nie
My kind(ers) praat meestal Afrikaans met my
My kind(ers) praat net soms Afrikaans met my
Sommige van my kinders praat Afrikaans met my, maar ander nie
My kind(ers) praat nooit Afrikaans met my nie
Ons praat ook soms ‘n ander taal in ons huis, wat nie Afrikaans of Engels is nie
Ons praat ook dikwels ‘n ander taal in ons huis, wat nie Afrikaans of Engels is nie
Duidelik het basies al (99.9%) die persone wat die vraelys voltooi het, in Afrikaans grootgeword. Die meeste (61.2%) persone se eggenote of lewensmaats is Afrikaans en hul praat meestal Afrikaans met mekaar, maar daar is gevalle waar dit nie noodwendig so is nie.
Sowat 43.8% van die persone praat altyd Afrikaans met hul kind of kinders, gevolg deur 20.1% wat dit meestal doen en 11.1% wat die soms doen. Dus word Afrikaans nog redelik gereeld met kinders gebruik en word die taal tot ‘n groot mate oorsee gehandhaaf. Die gebruik van Afrikaans deur kinders toon ‘n soortgelyke patroon met: 42.7% meestal en 11% soms. Slegs 6.8% van die persone het aangedui dat hul kinders nooit Afrikaans met hul ouers praat nie.
Die redes en konteks vir taalvoorkeur kan soos volg opgesom word:
Konteks en redes vir taalvoorkeur
Ek het nie ‘n eggenoot/lewensmaat of kinders nie
My eggenoot/lewensmaat se taal het bepaal watter taal/tale ons in die huis praat
Afrikaans is my taal, en ek wil hê dit moet ook my gesinstaal wees
Ek is nou in ‘n nuwe land, en dit is onsinnig om vas te klou aan ‘n taal en kultuur van ons verlede
Een of meer van my kinders is selfbewus oor die aksent waarmee hy/sy/hulle Afrikaans praat, en verkies dus om dit nie te praat nie
Ek glo my kinders sal beter ontwikkel en presteer as hulle net met een taal grootword
Ek glo my kinders sal beter ontwikkel en presteer as hulle twee of meer tale kan verstaan en praat
Afrikaans is ‘n onbelangrike en oorbodige taal in die deel van die wêreld waar ons leef en waarin my kinders grootword
As my kinders Afrikaans verstaan en kan praat, sal hulle nog meer by ons Suid-Afrikaanse familie en vriende tuis voel, en dit is vir my belangrik
Dit is interessant dat die meeste (64%) van die persone wat die vraelys voltooi het wel Afrikaans as hul taal erken en dit as gesinstaal wil behou.
Verder glo die helfte (50.4%) van die persone dat hul kinders beter sal ontwikkel en presteer as hulle twee of meer tale kan verstaan en praat. Bronne oor tweetaligheid ondersteun juis die gedagte. Dit wil voorkom of nie alle Afrikaanssprekende ekspatriate bewus is van die voordele van twee- en meertaligheid nie.
Posted in Algemeen | No Comments »
Meer oor die ekspatriate…
Saturday, July 13th, 2013
Gaan die ekspatriate terugkom na Suider-Afrika?
Die meeste van die mense wat die vraelys voltooi het (59%), het aangedui dat dit onwaarskynlik is dat hulle ooit weer in Suider-Afrika sal woon. Gevolg deur 22% wat aangedui het dat daar ’n skraal kans is en 9% dat daar ’n redelike kans is dat hulle sou terugkeer. Slegs 10% van die respondente beplan beslis om weer in Suider-Afrika te woon.
Hoe lank is die ekspatriate reeds oorsee?
29% ekspatriate is reeds tussen een en vyf jaar oorsee; 30% tussen vyf en tien jaar en 31% tussen tien en twintig jaar.
Is die Afrikaanse kultuur vir die ekspatriate belangrik?
Vir die meeste Afrikaanssprekendes oorsee, wat aan hierdie studie deelgeneem het (73%) is die Afrikaanse kultuur belangrik. Daar is egter sekere persone wat dit nie as belangrik ag nie. Uit die oop vraag in die vraelys is die volgende menings duidelik:
a) ‘n Afrikanerkultuur word gehandhaaf
[V49] Ek mis die kultuur met alles binne my.
[V425] Sonder n (sic) plek waar n (sic) mens jou kultuur en denkwyse kan beskerm is jy gedoem om geabsorbeer te word in die kulture om jou.
[V476] Ons hou vas aan ons taal en kultuur, dit is wie ons is en ons sal nooit skielik Spaans wees nie. Ons leer wel hulle taal en kultuur om te kan probeer integreer.
[V589] Ek is trots om n (sic) Afrikaner te wees, ek is nie trots op ons geskiedenis nie maar ek wroeg nie oor die verlede nie, ek konsentreer op die hede en toekoms.
[V841] Dis belangrik om die Afrikaanse taal lewendig te hou veral in die huis want daarsonder kan die kultuur en literatuur nie voort bestaan nie. Ek is Afrikaans tot in my siel toe…
[V969] As ek dink aan die Afrikaanse kultuur waarop ek trots is, is dit die van die plat-op-die-aarde oom en tannie wat lief is vir die Here, vir hul medemens, vir hard werk, en vir die land (en heel moontlik goeie musiek en literatuur geniet).
b) Soms word ‘n kultuur van die nuwe land aangeneem
[V483] Ek voel nie fanaties oor Afrikaans nie en is dit vir my makliker om in Engels te leef en te dink.
[V1044] Alhoewel ons afrikaanse (sic) kultuur nog vir ons belangrik is en ons gereeld ons kinders leer en blootstel daaraan, voel ons dat dit ook baie belangrik is dat ons die tale en kultuur van ons nuwe land aanleer en deel word daarvan.
[V1064] My Afrikaanse kultuur was en is belangrik, maar in ‘n nuwe land pas ‘n mens by nuwe gewoontes aan.  Ek glo dat ek die keuse gemaak het en skakel daarom entoesiasties by ‘n nuwe gemeenskap in.
[V1313] Ek kan nie verstaan hoekom Suid Afrikaners wat Amerika toe trek hulle kultuur wil saam bring en annwend (sic) en forseer op hulle kinders nie.  Ek glo as jy Suid Afrika veruil het vir Amerika moet jy jou aanpas by die land se kultuur.
c) Sekere ekspatriate voel negatief teenoor die Afrikanerkultuur
[F69] Dit hang seker maar af hoeveel mens jouself assosieer met Afrikaner of Suid-Afrikaanse kultuur. Ek is baie llief (sic) vir Afrikaans as taal en ons huistaal sal altyd Afrikaans bly. Ek doen baie moeite om ‘n liefde vir Afrikaans by my kind te kweek en ek hoop sy sal dit altyd as haar moedertaal liefhê. Maar Afrikanerkultuur is vir my ‘n moeilike begrip, ek weet nie of ek altyd so lekker met ander Afrikaners assosieer en kliek nie.
[V136] Afrikaans as ‘n taal is vir my mooi en belangrik, maar die ‘afrikaanse (sic) kultuur’ klou ek nie aan nie.
[V281] Ek vereenselwig my egter nie met die doelwitte en ideale van die oorgrote Afrikaner-gemeenskap (sic) nie
[V281] Die Afrikaner as kultuur glo ek ruïneer hulself deur nie aan te pas by hul omstandighede nie.  Ek glo nie ons kultuur word disproporsioneel (of meer as ander kulture) deur die regering ondermyn nie.
[V308] Maar in baie opsigte haat ek dit om n (sic) Afrikaner te wees.  Vir wat ander mense al gedoen het ‘in die naam van Afikaner-dom (sic)” of iets soortgelyks wil ek my kop in skaamte laat sak. Maar ek omring myself deur ander Afrikaners wat soortgelyk voel en dink.
[V496] In my eerlike opinie is daar nie so iets soos kultuur in “Afrikaanse kultuur” nie.
[V990] …ek het n (sic) baie grrot (sic) probleem met baie van die kultuur waarmee ons groot geword het. dit werk vir almal terwyl jy in suid afrika (sic) is,maar as jy tussen ander kulture leef,dan besef jy hoe vreeslik arogant (sic), judgemental (sic), agressief (sic), en vals, baie afrikaners is,veral ten opsigte van issues rondom godsdiens,en ander nasionaliteite…
Posted in Algemeen | No Comments »
Wie is die Ekspat Afrikaanssprekendes?
Wednesday, July 10th, 2013
Met die samestelling van hierdie navorsing het reeds 1 362 Afrikaanssprekendes van rondom die wêreld deelgeneem.
Maar waar woon hulle ?
Land van oorsprong van ekspatriate Afrikaanssprekendes
Die meeste mense wat aan die navorsing deelgeneem het, is in  Australië (393) gevolg deur Nieu-Seeland (280), die Verenigde State van Amerika (193), die Verenigde Koninkryk (96), Kanada (66), Suid-Korea (62), Katar (34), die Verenigde Arabiese Emirate (32), Nederland (27) en België (23). Ander lande wat vyf en meer respondente opgelewer het sluit in: Duitsland, Ierland, Saoedi-Arabië, Noorweë, Oostenryk, Oman, Spanje, Switserland, Thailand, Denemarke en Finland.
Hoekom is hulle oorsee?
Volgens die meeste ekspatriate is hulle oorsee weens die volgende drie redes: daar is nie ’n toekoms vir hul kinders in Suider-Afrika nie; die politieke situasie in Suid-Afrika asook die veiligheidsituasie in Suider-Afrika wat onhoudbaar geword het. Daar is in die vraelys soos volg geantwoord:
Waarom het jy besluit om Suider-Afrika te verlaat?
Ander redes wat gegee is hoekom Suid-Afrika verlaat is, sluit in:
- Goeie werksgeleenthede oorsee
- Rassisme in Suid-Afrika (nie net teen Afrikaanssprekendes nie, maar ook deur Afrikaanssprekendes)
- Ondersteuning vir gestremdes/mediese kondisies
- Korrupsie in Suid-Afrika
- Geleentheid vir studies oorsee
- Swak onderwysstelsel in SA
- Verswakking van infrastruktuur en dienslewering
- Om te kan reis
- As kind saam met ouers geneem
- Persoonlike redes/wou van gesin/familie af wegkom
Posted in Algemeen | 2 Comments »
You are currently browsing the archives for the Algemeen category.
Afrikaanse Ekspatriate word onderhou deur Jako Olivier (Noordwes-Universiteit, Potchefstroom)